Die Cape Party (CAPE) is 'n politieke party in Suid-Afrika wat poog om alle grondwetlike en wettige middele te gebruik om onafhanklikheid vir die Wes-Kaap, Noord-Kaap (met uitsondering van twee distrikte), ses munisipaliteite in die Oos-Kaap, en een munisipaliteit in die Vrystaat, teweeg te bring. Die gebied sluit alle munisipaliteite in dié provinsies in met 'n Afrikaanssprekende meerderheid. In 2009 het dit 'n ledetal van ongeveer 1000 mense regoor Suid-Afrika gehad, wat teen 2017 tot meer as 10 000 gegroei het.
In 'n publikasie van die Bolandse koerant het die regsverteenwoordiger van die Cape party-advokaat Carlo Viljoen beweer dat die Cape party ondersteuners van alle sektore van die Kaaplander-samelewing het en dat die Cape party in 2018 alleen met meer as 10 000 gegroei het.
Die Cape Party is by die Onafhanklike Verkiesingskommissie geregistreer en was op die provinsiale stemming van die Wes-Kaap in die Suid-Afrikaanse algemene verkiesing van 2009, waar die party 2552 stemme ontvang het. Die party het weer aan die munisipale verkiesing in 2016 deelgeneem en 4 473 stemme ontvang.
Gedurende November 2017 het die party deelgeneem aan tussenverkiesings vir die Brackenfell-wyk, waarin dit 18,72% van die stemme ontvang het en in die tweede plek, na die Demokratiese Alliansie, kom.
Gedurende Desember 2018 het die party weer deelgeneem aan die tussenverkiesings vir die Saldanha-wyk, waarna dit weer in die tweede plek, ná die Demokratiese Alliansie, en voor die ANC gekom het.
Gedurende Februarie 2019 het die party tweede plek, ná die Demokratiese Alliansie, voor die ANC, in die Seepunt tussenverkiesing gekom.
Die party betwis slegs die 2019 Suid-Afrikaanse algemene verkiesing op provinsiale vlak in die Wes Kaap.
↑ "CitizenX: Cape Party Manifesto". CitizenX. Geargiveer vanaf die oorspronklike op 11 March 2012. Besoek op 2010-09-07.
↑ "FAQs". Cape Party. Geargiveer vanaf die oorspronklike op 25 April 2009. Besoek op 2010-02-08.
↑ "Cape must secede from SA". Independent Online. 25 March 2009. Besoek op 2017-07-10.
↑ Editor, Letter to the (2018-09-05). "Cape Party not racist". Bolander Lifestyle (in Engels). Besoek op 2019-02-22.
↑ "Final List of Parties to contest the 2009 Elections". Polity.org.za. 11 March 2009. Besoek op 2009-04-13.
↑ "Final Results for Western Cape Elections". politicsweb.co.za. 25 April 2009. Besoek op 2010-02-08.
↑ "Cape Party to Keep Fighting – Western Cape – IOL". Independent Online. 25 March 2011. Besoek op 2011-04-14.
↑ "IEC Results Dashboard". www.elections.org.za. Besoek op 2018-06-18.
↑ "Electoral Commission : News Article". www.elections.org.za. Besoek op 2019-02-22.
Cape Party op Facebook
Cape Party op Twitter
Kanaal van Cape Party op YouTube
Ontsluit van "https://af.wikipedia.org/w/index.php?title=Cape_Party&oldid=2068623"